CELEX: 62016CA0089
Language: bg
Date: 2017-07-13 00:00:00
Title: Дело C-89/16: Решение на Съда (трети състав) от 13 юли 2017 г. (преюдициално запитване от Najvyšší súd Slovenskej republiky — Словакия) — Radosław Szoja/Sociálna poisťovňa (Преюдициално запитване — Прилагане на схемите за социална сигурност — Работници мигранти — Лице, извършващо дейност като наето и като самостоятелно заето в две различни държави членки — Определяне на приложимото законодателство — Регламент (ЕО) № 883/2004 — Член 13, параграф 3 — Регламент (ЕО) № 987/2009 — Член 14, параграф 5б — Член 16 — Действие на решенията на Административната комисия за координация на системите за социална сигурност — Недопустимост)

4.9.2017   
            
            
               BG
            
            
               Официален вестник на Европейския съюз
            
            
               C 293/6
            
         Решение на Съда (трети състав) от 13 юли 2017 г. (преюдициално запитване от Najvyšší súd Slovenskej republiky — Словакия) — Radosław Szoja/Sociálna poisťovňa
   (Дело C-89/16) (1)
   
   ((Преюдициално запитване - Прилагане на схемите за социална сигурност - Работници мигранти - Лице, извършващо дейност като наето и като самостоятелно заето в две различни държави членки - Определяне на приложимото законодателство - Регламент (ЕО) № 883/2004 - Член 13, параграф 3 - Регламент (ЕО) № 987/2009 - Член 14, параграф 5б - Член 16 - Действие на решенията на Административната комисия за координация на системите за социална сигурност - Недопустимост))
   (2017/C 293/07)
   Език на производството: словашки
   
      Запитваща юрисдикция
   
   Najvyšší súd Slovenskej republiky
   
      Страни в главното производство
   
   
      Жалбоподател: Radosław Szoja
   
      Ответник: Sociálna poisťovňa
   
      в присъствието на: WEBUNG, s.r.o.
   
      Диспозитив
   
   Член 13, параграф 3 от Регламент (ЕО) № 883/2004 на Европейския парламент и на Съвета от 29 април 2004 година за координация на системите за социална сигурност, изменен с Регламент (ЕС) № 465/2012 на Европейския парламент и на Съвета от 22 май 2012 г., трябва да се тълкува в смисъл, че при определянето на националното законодателство, приложимо по силата на тази разпоредба по отношение на лице, което като жалбоподателя в главното производство обичайно извършва дейност като наето и като самостоятелно заето лице в различни държави членки, следва да се държи сметка за изискванията, посочени в член 14, параграф 5б и член 16 от Регламент (ЕО) № 987/2009 на Европейския парламент и на Съвета от 16 септември 2009 година за установяване процедурата за прилагане на Регламент (ЕО) № 883/2004, изменен с Регламент № 465/2012.
   
      (1)  ОВ C 175, 17.5.2016 г.